Imi ulac agdud neɣ idles d-yufan iman-is yettaru deg tazwara n uflali-is ɣer tudert ; akken ula d agdud amaziɣ, ayen akk d-yebda deg tudert-is yebda-t-id s wawal ; ula d tasekla-is yiwi-ttid deg tazwara s wudem n timawit armi tuɣal semman-as tasekla timawit. Ansay d amiḍran i ɣef yuzzel aṭas yimru n yinagmayen imeqqranen, yal wa d acu n tmuɣli d usbadu i as-yefka, ansay yurrez ɣer tmetti i yebnan ɣef timawit anda imdanen snulfuyen-d iḍrisen n tsekla ama d asefru neɣ dayen nniḍen akken ad d-ḍemenen tudert n tɣerma-nsen.